30/06/2021 | Administración LocalProvincial
Deputación Provincial da Coruña
IES Rosalía Mera
Convocatoria para a utilización de servizos na residencia de estudantes do IES Rosalía Mera durante o curso 2021/2022

R. P. 2021/27678: Convocatoria para a utilización de servizos na residencia de estudantes do IES Rosalía Mera durante o curso 2021/2022 RESOLUCIÓN POLA QUE SE APROBA A CONVOCATORIA PARA A UTILIZACIÓN DE SERVIZOS NA RESIDENCIA DE ESTUDANTES DO IES ROSALÍA MERA DURANTE O CURSO 2021/2022 Don VALENTÍN GONZÁLEZ FORMOSO, presidente da Deputación Provincial da Coruña, Vistos os informes da Secretaria Xeral e do Servizo de Fiscalización RESOLVO: 1.º) Aprobar a convocatoria para a utilización de servizos na residencia de estudantes do IES Rosalía Mera durante o curso 2021/22, segundo o seguinte texto: CONVOCATORIA PARA A UTILIZACIÓN DE SERVIZOS NA RESIDENCIA DE ESTUDANTES DO IES ROSALÍA MERA DURANTE O CURSO 2021/2022 Consonte coa liña de apoio aos concellos prevista na Lei 5/97 de administración local de Galicia, arts.109 e 118, procede ofertar á xuventude da provincia da Coruña, os recursos cos que conta a Deputación provincial no IES Rosalía Mera, que dispón de servizos de residencia e comedor, para realizar os estudos de Ciclos Formativos de grao básico, medio e superior.1.–Obxecto da convocatoria. A presente convocatoria vai dirixida a ofertar os seguintes servizos durante o curso 2021-2022: * Servizo de residencia. * Servizo de media-pensión (5, 4, 3, 2 ou 1 días semanais). * Servizo de tique comedor/día.2.–Prazas ofertadas. A residencia ten capacidade para 53 prazas, 3 en cuarto individual destinadas ao alumnado cunha discapacidade igual ou superior ao 33% e 50 en cuarto dobre (non mixtas). O comedor ten unha capacidade máxima de 210 comensais. NOTA.–Debido á situación sanitaria motivada polo COVID-19, o número de prazas ofertadas tanto na Residencia como no Comedor pode variar atendendo ás indicacións das autoridades pertinentes. Na páxina web do centro e no taboleiro de anuncios do IES publicaranse o n.º de prazas reservadas e prazas ofertadas segundo o seguinte procedemento: 1.º.–Quedarán reservadas as prazas correspondentes ao alumnado do IES Rosalía Mera que promocione para segundo curso.2.º.–Tamén quedarán reservadas 10 prazas para o alumnado de F. P. de grao básico de nova adxudicación, cuxa convocatoria de matrícula está establecida en setembro.3.º.–Unha vez establecidas as prazas de reserva, serán ofertadas as restantes.3.–Solicitantes. Poderán solicitar os servizos ofertados as persoas que cumpran as seguintes condicións: 3.1.–Formar parte do alumnado do IES Rosalía Mera e non estar residindo no Concello da Coruña no momento da solicitude. A condición de non ser residente no concello da Coruña non é aplicable ao alumnado solicitante dos servizos de Media Pensión ou Tique Comedor.3.2.–Con carácter excepcional e sempre que existan prazas vacantes, poderanse ter en conta circunstancias especiais ou situacións familiares graves, que precisen do uso de calquera dos servizos ofertados.3.3.–Ás persoas solicitantes que non promocionen de curso só se lles adxudicará praza, no caso de que existan vacantes unha vez rematado o proceso de adxudicación de xullo ou setembro.3.4.–As persoas que estean en posesión ou reúnan os requisitos necesarios para obter o título académico correspondente a un determinado nivel e modalidade educativa ou a un determinado ciclo formativo, non poderán obter praza de residencia para realizar estudos do mesmo nivel ou dun nivel equivalente. Non se aplicará esta causa de incompatibilidade cando, rematado o proceso de adxudicación de setembro, sigan existindo prazas vacantes.4.–Prezos públicos para o curso 2021-2022. De acordo coa Ordenanza correspondente, as tarifas para o curso 2021-2022 son as seguintes: * Servizo de residencia: 217,70 € mensuais * Servizo de media-pensión: – Media-pensión 5 días á semana, 64,75 €/mes. – Media-pensión 4 días á semana, 51,80 €/mes. – Media-pensión 3 días á semana, 38,85 €/mes. – Media-pensión 2 días á semana, 25,90 €/mes. – Media-pensión 1 días á semana, 12,95 €/mes. * Servizo de tique comedor/día: 5,00 € diarios. Polo que se refire á obriga de pagamento, exencións, redución de tarifas e normas de xestión, será de aplicación o establecido na Ordenanza n.º 12 (vixente para o curso 2021-2022). A condición de adxudicatario/a de praza de residencia con exención ou bonificación do prezo público correspondente, é compatible coas axudas da convocatoria xeral de bolsas para o estudo, agás aquelas que teñan como compoñente o pagamento de gastos de comedor e/ou residencia. Recórdase que en aplicación do artigo 6, da Ordenanza N.º 12 (vixente para o curso 2021-2022) na prestación do Servizo de Residencia e Media-pensión: 1.º.–A obriga de pagar nace dende que se inicia a prestación do servizo, é dicir, o día primeiro do mes corrente, e o primeiro de todos os meses seguintes ou do seguinte mes a aquel en que teña lugar a reincorporación ou alta como consecuencia de baixa xustificada.2.º.-As baixas definitivas na prestación dos servizos de residencia ou media-pensión comunicaranse por escrito na secretaría do IES Rosalía Mera. As baixas producirán efectos económicos a partir do mes seguinte ao que se presente a solicitude de baixa nesta administración.5.–Documentación. As solicitudes, tanto para o alumnado novo como para aqueles que xa tiveron residencia no curso 2020/2021 e desexen continuar estudos, deberán formularse no modelo normalizado que se facilitará no IES Rosalía Mera ou que poderá descargarse na páxina web do IES, na seguinte ligazón: www.iesrosaliamera. gal A solicitude deberá ser presentada na secretaría do IES acompañada da seguinte documentación: 1.º.–Certificado de convivencia familiar.2.º.–Para o pago do prezo: presentarase o modelo aprobado pola Deputación, dispoñible na sección de Servizos tributarios - documentos servizos tributarios –apdo.7 domiciliación de recibos) ou na seguinte ligazón: https://www.dacoruna. gal/files/2716/1675/7506/DOMICILIACION_-_C_SEPA_form. pdf. Este modelo ten que vir acompañado por un documento bancario acreditativo tanto da titularidade da conta como da súa correcta identificación.3.º.–Documentación acreditativa no caso dos non obrigados ao pagamento, exentos por familia numerosa e os que se acollen á redución da tarifa: A) Os/as non obrigados/as ao pagamento, exentos por familia numerosa e os/as que se acollen á redución da tarifa, deberán solicitalo expresamente ante a Deputación no momento da presentación da solicitude de prestación do servizo de residencia ou media-pensión no modelo normalizado (ANEXO I) que se facilitará no IES Rosalía Mera ou que poderá descargarse na páxina web do IES, na seguinte ligazón: www.iesrosaliamera. gal Os/as usuarios/as do servizo de tique comedor, non obrigados/as ao pagamento, exentos por familia numerosa e os que se acollen á redución da tarifa, deberán solicitalo expresamente ante a Deputación durante o período comprendido desde que se abre o prazo da matrícula ata 15 días antes do inicio do curso escolar correspondente, e no caso de altas posteriores ao inicio do curso escolar deberase solicitar expresamente no momento de incorporación ao IES Rosalía Mera. B) Todos aqueles que soliciten non estar obrigados/as ao pagamento ou as reducións da tarifa reguladas nos artigos 3 e 4.3 da Ordenanza n.º 12 (vixente para o curso 2021-2022) reguladora do Prezo Público por servizos na residencia de estudantes do IES Rosalía Mera e non autoricen a consulta dos seus datos tributarios por parte desta Deputación Provincial, deberán presentar unha copia completa e selada da declaración formulada para o pagamento do imposto sobre a renda das persoas físicas correspondente ao ano 2020, nos termos establecidos no artigo 3 da mencionada ordenanza. No caso de non ter a obriga de presentala, achegarán un certificado de Facenda no que conste este feito. C) Os membros de familia numerosa que teñan dereito á exención ou ás bonificacións reguladas no artigo 4.2 da Ordenanza n.º 12 (vixente para o curso 2021-2022) reguladora do prezo público polos servizos na residencia de estudantes do IES Rosalía Mera, deberán solicitalo expresamente no momento da presentación da solicitude do servizo. No caso de que se opoñan á súa consulta por parte desta Deputación Provincial, deberán acompañar a documentación acreditativa de dita circunstancia.4.º.–De ser o caso: informe dos Servizos Sociais do concello de residencia da persoa solicitante, ou da Deputación, naqueles supostos nos que exista unha problemática asistencial ou concorra unha circunstancia especial.5.º.–Se procede, para acreditar situacións familiares especiais, achegarase a documentación xustificativa das seguintes condicións: orfandade, discapacidade física, psíquica ou sensorial, enfermidade, vítimas de violencia de xénero, familias monoparentais, etc. A documentación que se entregue en fotocopia terá que estar compulsada: * Ou pola secretaría do IES Rosalía Mera. * Ou pola secretaría do concello de residencia ou funcionario/a habilitado/a para o efecto. * Ou perante notario.6.–Prazos e lugar de presentación de solicitudes. Os prazos de presentación das solicitudes serán os mesmos que estableza a Consellería de Educación para a matriculación nos Ciclos Formativos nas convocatorias de xullo e setembro e que serán publicados na páxina web do IES. As solicitudes presentaranse de maneira presencial na secretaría do IES Rosalía Mera en horario de 9.00 a 13.00 horas ou de calquera maneira das previstas no artigo 16.4 da lei 39/2015, do 1 de outubro, do procedemento administrativo común nas administración públicas. Preferiblemente, as solicitudes entregaranse de maneira presencial co fin de manter unha entrevista inicial coa coordinación da residencia. No caso de que as solicitudes fosen entregadas de maneira telemática, e existindo a necesidade de aplicar a baremación, a coordinación da residencia poderá citar ao alumnado pendente desta baremación co fin de manter unha entrevista presencial.7.–Composición e función da comisión de Valoración. Para a tramitación do proceso de adxudicación de prazas de residencia constituirase unha Comisión de Valoración integrada por: – O director do IES. – A orientadora do IES. – O xefe de Residencia do IES. – A coordinadora da residencia.8.–Adxudicación e publicación de prazas. A adxudicación das prazas na residencia do IES Rosalía Mera seguirá o seguinte procedemento: 1.ª.–Adxudicación (xullo): Unha vez revisada a documentación por parte da Comisión de Valoración, elaborarase unha listaxe de adxudicación provisional de persoas admitidas na primeira convocatoria, na que se incluirán todas as solicitudes que cumpran as condicións establecidas na base 3 desta convocatoria. No caso de que as solicitudes non superen o número de prazas ofertadas, esta listaxe de adxudicación elevarase de provisional a definitiva sendo publicada na páxina web do IES Rosalía Mera e nos taboleiros de anuncios do Centro. Esta listaxe definitiva porá fin á vía administrativa e poderase recorrer de conformidade co disposto na Lei 39/2015, do 1 de outubro, do procedemento administrativo común das administración públicas. No caso de que o número de solicitudes supere o número de prazas ofertadas, aplicaranse os criterios de baremación establecidos no apartado 9 de esta convocatoria e se dará continuación a este proceso atendendo ás seguintes datas:  Publicación listaxe provisional 1.ª adxudicación e persoas excluídas: 3 de setembro.  Reclamacións: 6,7 e 8 de setembro.  Publicación listaxe definitiva 1.ª adxudicación: 10 de setembro.2.ª.–Adxudicación (setembro): Unha vez revisada a documentación por parte da Comisión de Valoración, elaborarase unha listaxe de adxudicación provisional de persoas admitidas na segunda convocatoria, na que se incluirán todas as solicitudes que cumpran as condicións establecidas na base 3 desta convocatoria. No caso de que as solicitudes non superen o número de prazas ofertadas, esta listaxe de adxudicación elevarase de provisional a definitiva sendo publicada na páxina web do IES Rosalía Mera e nos taboleiros de anuncios do Centro. No caso de que o número de solicitudes supere o número de prazas ofertadas, aplicaranse os criterios de baremación establecidos no apartado 9 de esta convocatoria e se dará continuación a este proceso atendendo ás seguintes datas:  Publicación listaxe provisional 2.ª adxudicación e persoas excluídas: Día seguinte á finalización dos plazos de matriculación estipulados pola Consellería de Cultura, Educación e Universidade para Ciclos Formativos  Reclamacións: durante os seguintes tres días hábiles da publicación da listaxe provisional. As reclamacións formuladas entenderanse estimadas ou desestimadas mediante a publicación das listaxes definitivas.  Publicación listaxe definitiva 2.ª adxudicación: Pasados tres días hábiles dende a finalización do plazo de reclamacións. Esta listaxe definitiva porá fin á vía administrativa e poderase recorrer de conformidade co disposto na Lei 39/2015, do 1 de outubro, do procedemento administrativo común das administración públicas. Se tras o proceso de adxudicación definitiva queda algunha praza vacante, acudirase á listaxe de suplentes respectando a orde de prelación.9.–Criterio de baremo. As solicitudes valoraranse conforme a criterios socioeconómicos e de rendementos académico. Para tal efecto, ante a exclusión na adxudicación de plaza e á vista da solicitude e demáis documentación que achegue a persoa interesada, a Comisión de Valoración resolverá de forma motivada. No suposto de que o número de solicitudes sexa superior ás prazas ofertadas, aplicaranse os seguintes criterios de baremación: A) Rendemento académico: ata 10 puntos. O rendemento académico valorarase numericamente en función da nota media que resulte do certificado oficial de notas do curso académico inmediatamente anterior (2020/2021). No caso de non cursarse estudos no ano 2020/2021, terase en conta a nota media do último curso que realizase. A nota media será a media aritmética das cualificacións numéricas finais obtidas no curso, expresadas na escala 0 a 10 con dúas cifras decimais. No caso de cualificacións expresadas de forma cualitativa, efectuarase a súa conversión á necesaria expresión numérica segundo a seguinte táboa de equivalencias: – Suspenso, non presentado ou non apto: 2,50 puntos. – Aprobado= 5,5 puntos. – Ben = 6,5 puntos. – Notable = 8 puntos. – Sobresaliente = 9 puntos. – Matrícula de honra = 10 puntos. B) Supostos excepcionais: As circunstancias persoais, familiares, sociais e económicas das cales derive unha problemática específica, así como o feito de residir en zonas con grandes dificultades de escolarización, poderán ser consideradas como supostos excepcionais e poderá outorgarse unha puntuación adicional de ata 10 puntos.1.º.–Composición da unidade familiar: a) Irmán ou irmá solteiro/a menor de 25 anos non independizado que conviva no domicilio familiar, incluída a persoa solicitante: 1 punto por cada un. b) Irmán ou irmá residente no mesmo centro: 0,50 puntos por cada un.2.º.–En atención á condición de orfo, asignaranse as seguintes puntuacións: a) Orfo/a de pai ou de nai: 9 puntos. b) Orfo/a absoluto: 13 puntos.3.º.–Ás situacións familiares especiais enumeradas a seguir asignaráselles a puntuación indicada en cada caso (máximo de 6 puntos): a) Violencia de xénero: 4 puntos. b) Residencia habitual dos pais ou titores no estranxeiro: 2 puntos. c) Discapacidade dalgún membro computable da unidade familiar igual ou superior ao 33 %: 1 punto por cada un; e se é igual ou superior ao 65 %: 4 puntos por cada un. d) Desemprego dalgunha das persoas proxenitoras, ou de ambas, sempre que esgotasen o dereito a percibir a prestación ou o subsidio por desemprego e que continúen inscritos como demandantes de emprego: 2 puntos por cada un. c) Outras situación, ata 4 puntos. C) En caso de empate: Cando dúas ou máis persoas solicitantes empaten na puntuación total, terá preferencia a que teña maior puntuación no rendemento académico; se existe empate na puntuación por rendemento académico, empregarase o criterio de desempate recollido no art.29.3 da Orde do 12 de marzo de 2013 da Consellería de Educación e Ordenación Universitaria, que pode consultarse na seguinte ligazón: https://www.edu. xunta. es/admisionalumnado/BaremoLetrasListaxe-buscar. action 10.–Mantemento e reserva de praza de residencia. A) Obrigas das persoas residentes: – A admisión como residente e a formalización da dita admisión, supón a aceptación e a obriga de respectar as normas de organización e funcionamento e os horarios da residencia do IES Rosalía Mera por parte do alumnado. B) Causa da perda da praza: – A perda da condición de alumna/o do IES Rosalía Mera determinará a perda da praza de residencia. – Igualmente, perderase a praza de residencia como consecuencia de sanción disciplinaria ou baixo rendemento académico, de acordo coa normativa vixente e logo do oportuno expediente. – A falsidade de datos ou falsificación de documentos que se presenten, calquera que sexa o momento en que se demostre a inexactitude, terá como consecuencia a perda dos dereitos das persoas solicitantes, sen prexuízo doutras responsabilidades á que dea lugar, despois da apertura do correspondente expediente. – Por incumprimento das normas de organización e funcionamento da residencia IES Rosalía Mera, logo da apertura de expediente.11.–Protección de datos. Segundo o disposto na Lei orgánica 3/2018 e no Regulamento (UE) 2016/679, infórmase que os datos persoais facilitados nesta solicitude serán tratados pola Deputación Provincial da Coruña (con enderezo na Avda. Porto da Coruña, 2, 15003 - A Coruña) coa finalidade de xestionar a prestación de servizos na residencia do IES Rosalía Mera. A lexitimación baséase no consentimento do interesado así como na necesidade do tratamento dos datos persoais para o cumprimento dunha misión realizada en interese público e no exercicio de poderes públicos conferidos ao responsable do tratamento en virtude dos arts.109 e 118 da Lei 5/1997, de Administración Local de Galicia. Os datos poderán ser comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. A Deputación conservará os datos durante o tempo que sexa necesario para cumprir coa finalidade para a que se solicitaron e para determinar as posibles responsabilidades que se poidan derivar da finalidade exposta e do tratamento dos datos. Será de aplicación o disposto na normativa de arquivos e documentación. Poderá exercer os seus dereitos de acceso, rectificación, oposición ou limitación ao tratamento e supresión dos datos ante o responsable do tratamento, a través da sede electrónica da Deputación Provincial da Coruña ou de forma presencial nos lugares e rexistros previstos na normativa reguladora do procedemento administrativo común. Así mesmo, poderá consultar calquera dúbida sobre o tratamento de datos de carácter persoal a través da dirección de correo electrónico delegadodeprotecciondedatos@dacoruna. gal. Se considera que o presente tratamento incumpre o establecido no Regulamento xeral de protección de datos (RXPD), pode presentar unha reclamación perante a Axencia Española de Protección de Datos (AEPD). 2.º.) Dispor a publicación da presente convocatoria no Boletín Oficial da Provincia. A Coruña, 25 de xuño de 2021. O presidente O secretario xeral Valentín González Formoso José Luis Almau Supervía